钦定古今图书集成/理学汇编/文学典/第201卷 > 《韵诗序》前人
## 钦定古今图书集成/理学汇编/文学典/第201卷 > 《韵诗序》前人

四声，定于沈休文，为《沈韵近体》。尊之，古则否。唐以后
尊之，前此则否。夫沈韵不通于唐以前，况四言乎？以
沈韵串四言，以四言遍四声，名曰《韵诗》。辟则右军之
笔，集为圣教，章帝之书，写成千文，事不相蒙，义例甚
合。其体近白下胡彭举创之，以寓其游戏栖托之意
者也。夫世不难创此体，而难于彭举之才之情、之识、
“之诣。”无彭举之才情识诣，百七章中必不能无断缺
补凑，虽创胡取焉？彭举古澹闲远，周览冥搜，孤往高
寄，语有三百篇，有汉郊祀乐府有韦、曹诸家，而要不
失为彭举。夫风雅后，四言法亡矣，然彼法中有两派：
《韦孟和》去《三百篇》近，而韦有韦之失；《曹公壮》去《三百
篇》远，而曹有曹之得；彭举幽在远近“之间。”《彭举》诸体
诗，轻重古今，出没正变，有王孟之致。居白下，为衣冠
翰墨之场，而人或不知其诗，知之或以其画。余亦知
彭举画，而最后乃知其诗，余以此益赏其隐德。昔魏
阳元为锺毓长史，工射而毓不知。夫画与射俱通人
所以自晦也。余亦自托于知彭举画，以为差胜于阿
毓而已，终不敢从郡国来，夺都人士权自命为知彭
举诗也。彭举名宗仁，有《知载斋集》，顾太史太初序之，
而余题其韵诗百七章。